De unde poți descărca adeverința electronică de vaccinare și de ce date ai nevoie pentru logare.
Adeverinţele electronice de vaccinare sunt deja disponibile, pe baza datelor din cartea de identitate. Începând de săptămâna viitoare, vor putea fi descărcate şi pentru cei care folosesc date din paşaport. Acestea pot fi descărcate de pe site-ul adulti.renv.ro.
"Orice persoană vaccinată cu două doze poate să intre pe site-ul adulti.renv.ro, citeşte termenii de utilizare şi îi acceptă, în cazul în care îi acceptă îi apar două ferestre, una în care trebuie să introducă CNP-ul şi a doua în care introduce numărul de telefon. Primeşte un cod pe SMS, pe numărul de telefon, introduce codul respectiv şi obţine adeverinţa de vaccinare pentru CNP-ul pe care l-a introdus", a declarat marţi Florentina Furtunescu din cadrul Institutului Naţional de Sănătate Publică.Ea a precizat că adeverinţele sunt deja disponibile pe site."Cred că este deja disponibil serviciul acesta, deocamdată este disponibil pe CNP şi pe datele din buletin, de săptămâna viitoare va putea fi dfisponibil şi pe datele din paşaport", a mai spus reprezentanta INSP.